***დანართი #3***

სს **„ვითიბი ბანკი ჯორჯია“** აცხადებს ღია ტენდერს თანამშრომლების ჯანმრთელობის დაზღვევაზე თბილისსა და რეგიონებში.

***ზოგადი ინფორმაცია:***

დაზღვევას ექვემდებარება დაახლოებით **950** **თანამშრომელი** და მათი ოჯახის წევრები (სულ დაახლოებით **1,500 პიროვნება.**  *შესაძლებელია თანამშრომელს ჰქონდეს სადაზღვევო კომპანიის არჩევის საშუალება).*

**კონტრაქტის ძალაში შესვლის თარიღი 2020 წლის 1 აპრილი.**

***ძირითადი მოთხოვნები ჯანმრთელობის დაზღვევასთან დაკავშირებით შემდეგია:***

**სავალდებულო მოთხოვნები:**

* სადაზღვევო კომპანიის შეთავაზება უნდა მოიცავდეს სხვადასხვა ტიპის პაკეტებს ფასისა და ლიმიტების განსხვავებით. სულ, ჯამში 6 ტიპის პაკეტი.
* ჯანმრთელობის სრული დაზღვევა, რომელიც უნდა ითვალისწინებდეს შემდეგ პირობებს:
* 24 საათიანი სატელეფონო მომსახურება
* ოჯახის ექიმის მომსახურება (მათ შორის ბინაზე გამოძახება)
* სასწრაფო სამედიცინო დახმარება
* პროფილაქტიკური გამოკვლევები
* ვაქცინაცია და იმუნიზაცია
* გადაუდებელი ჰოსპიტალური მომსახურება
* გეგმიური ჰოსპიტალური მომსახურება (ერთი საწოლი/დღე და მეტი)
* გადაუდებელი ამბულატორიული მომსახურება
* გეგმიური ამბულატორიული მომსახურება
* მკურნალობა საზღვარგარეთ (გადაუდებელი და გეგმიური ამბულატორიული და ჰოსპიტალური მომსახურება)
* მედიკამენტები ექიმის დანიშნულებით (მათ შორის, ბიოლოგიურად აქტიური დანამატები)
* მედიკამენტები ექიმის დანიშნულების გარეშე
* ორსულობა და მშობიარობა (განცალკევებული ლიმიტი)
* გადაუდებელი სტომატოლოგიური მომსახურება
* გეგმიური სტომატოლოგიური მომსახურება (მათ შორის ორთოდონტია, ორთოპედია და იმპლანტაცია)
* დერმატოლოგია
* ონკოლოგია (დიაგნოსტიკა და მკურნალობა)
* ტრანსპლანტაცია, იმპლანტები (მათ შორის, აორტოკორონარული შუნტირება და სტენტირება)
* დიაბეტი (შაქრიანი და უშაქრო)
* ორთოპედია
* ოფთალმოლოგია - დიაგნოსტირება, მკურნალობა და პროფილაქტიკა (მათ შორის, მხედველობის კორექცია ექსიმერლაზერით)
* ლაზერო თერაპია/ქირურგია (მათ შორის, ტონზილექტომია)
* სიცოცხლის დაზღვევა
* სამოგზაურო დაზღვევა
* **ყველა გადაუდებელი ტიპის მომსახურება თანდართული უნდა იყოს როგორც პოზიტიური სიით, ისე პოზიტიური სიის გარეთ**
* ბანკის თანამშრომლები, მათი ოჯახის წევრები და დამატებითი ოჯახის წევრები უნდა სარგებლობდნენ VIP მომსახურებით, რაც უნდა გამოიხატებოდეს მომსახურების ექსკლუზიურ პირობებში: ოჯახის ექიმთან/სპეციალისტთან ვიზიტის დაგეგმვის სწრაფად ორგანიზება, ნებისმიერი ტიპის პაკეტის ფარგლებში ოჯახის ექიმის ბინაზე გამოძახების სერვისი. აუცილებელია მიმართვების და რეცეპტების ელექტრონულად გაცემის სერვისი, რაც გულისხმობს ოჯახის ექიმთან მეილის/ტელეფონის საშუალებით კონტაქტს, რის საფუძველზეც გაიცემა მიმართვები სხვადასხვა სპეციალობის ექიმთან კონსულტაციაზე თუ კლინიკურ–ლაბორატიულ კვლევაზე;
* სადაზღვევო კომპანიამ უნდა გამოყოს ერთი ან რამდენიმე წარმომადგენელი, რომელსაც დაზღვეული თანამშრომლები საჭიროებისას დაუკავშირდებიან პირადად;
* ოჯახის ექიმი სათავო ბანკში უნდა იყოს განთავსებული (ნახევარ განაკვეთზე);
* დაზღვეულებს უნდა შეეძლოთ მომსახურების მიღება ყოველგვარი გამონაკლისის გარეშე კონკრეტულ კლინიკებში;
* დაზღვეულებს უნდა ჰქონდეთ უფლება მიმართონ ნებისმიერ ლიცენზირებულ ექიმს, სამედიცინო დაწესებულებას, აფთიაქს;
* გამონაკლისების სია არ უნდა მოიცავდეს ხარჯების დაფარვას, რომელიც გათვალისწინებულია სახელმწიფო მუნიციპალური ჯანმრთელობის პროგრამებით;
* დაზღვევა უნდა მოიცავდეს სპეციალურ სადაზღვევო ფონდს (მინიმუმ 50,000 ლარს) ისეთი შემთხვევებისთვის, რომლებიც ხელშეკრულების გამონაკლისებიდან გამომდინარე ანაზღაურებას არ ექვემდებარება ან ხელშეკრულებით განსაზღვრული ლიმიტები ამოწურულია და უნდა ვრცელდებოდეს ოჯახის ყველა სტანდარტულ და დამატებით ოჯახის წევრზე ყოველგვარი გამონაკლისი მომსახურების გარეშე. ფონდიდან მოთხოვნილი თანხა უნდა ანაზღაურდეს სრულად, მიუხედავად აღნიშნული პაკეტით გათვალისწინებული ლიმიტისა და დაფარვებისა;
* თანამშრომლების, მათი ოჯახის წევრებისა და დამატებითი ოჯახის წევრების დაზღვევა და ნებისმიერი სადაზღვევო მომსახურებით სარგებლობა ასაკის შეუზღუდავად უნდა ხდებოდეს;
* დაზღვეული თანამშრომლების, მათი ოჯახის წევრებისა და დამატებითი ოჯახის წევრების სადაზღვევო პირობები არ უნდა განსხვავდებოდეს ერთნანეთისაგან;
* სადაზღვევო მომსახურება უნდა იყოს მოცდის პერიოდის გარეშე როგორც თანამშრომლებისთვის, ისე მათი ოჯახის წევრებისა და დამატებითი ოჯახის წევრებისთვის;
* ოჯახის წევრებისა და დამატებითი ოჯახის წევრების დაზღვევა სადაზღვევო პერიოდის ნებისმიერ დროს უნდა შეიძლებოდეს;
* სტომატოლოგიური მომსახურების მიღება უნდა იყოს შესაძლებელი არაპროვაიდერ კლინიკებშიც;
* ხელშეკრულებით გათვალისწინებული თითოეული მომსახურების მიღება უნდა იყოს შესაძლებელი ყველა იმ რეგიონულ ცენტრში, სადაც წარმოდგენილია ჩვენი ფილიალი (თბილისი, რუსთავი, მარნეული, გორი, ქუთაისი, ფოთი, ბათუმი, ოზურგეთი, თელავი, ახალციხე, ზუგდიდი);
* სადაზღვევო კომპანიას უნდა ჰქონდეს პროვაიდერების ვრცელი სია ყველა რეგიონში, სადაც არის წარმოდგენილი ჩვენი ფილიალები (თბილისი, რუსთავი, მარნეული, გორი, ქუთაისი, ფოთი, ბათუმი, ოზურგეთი, თელავი, ახალციხე, ზუგდიდი);
* მიღებული მომსახურების ანაზღაურებასთან დაკავშირებით, ბანკის თანამშრომელთათვის უნდა არსებობდეს მოქნილი ტიპის სქემა (მაგ. სათავო ოფისში განთავსებული ანაზღაურებისთვის განკუთვნილი ყუთი, ელექტრონული ფორმით მიწოდებული საბუთები და ა.შ.);
* სადაზღვევო შემოთავაზება წარმოდგენილი უნდა იყოს ელექტრონული სახითაც.

**სასურველი მოთხოვნები:**

* სადაზღვევო კომპანიის მხრიდან უნდა იყოს მზაობა დაამატოს ჩვენთვის სასურველი კლინიკა პროვაიდერებში (ასეთის არ არსებობის შემთხვევაში);
* ფასები წარმოდგენილი იყოს შემდეგნაირად: სადაზღვევო პრემია ერთ პირზე, სადაზღვევო პრემია ორ დაზღვეულზე, ოჯახზე და დამატებით ოჯახის წევრზე;
* თანამშრომელს შეეძლოს ოჯახის წევრების გარდა, ერთი დამატებითი გარეშე პიროვნების დაზღვევა;
* თანამშრომლების გარდა, ბანკს შეეძლოს ბანკთან დაკავშირებული მაქსიმუმ 5 ადამიანის დაზღვევა;
* სადაზღვევო პოლისით შესაძლებელი იყოს ფასდაკლების მიღება სხვადასხვა სამკურნალო და გამაჯანსაღებელ პროცედურებზე;
* მინიმალური პაკეტის ღირებულება შეადგენდეს 25 ლარს.